 Aịzaya 53  Ònye nwere okwukwe nihe anyị nụrụ? Ònyekwa ka e kpugheere ogwe aka Jehova?Ọ ga-epulite dị ka ome nihu ya, ọ ga-adịkwa ka mgbọrọgwụ nke dị nala mmiri na-adịghị. Ọ dịghị ka onye ukwu, ọ dịghịkwa ebube; mgbe anyị ga-ahụ ya, ọ gaghị adị otú ga-eme ka anyị chọsie ya ike.Ndị mmadụ ledara ya anya, zerekwa ya, ọ bụ onye nwere ihe mgbu, onye makwaara ihe bụ ọrịa. Ọ bụkwa onye anyị wepụrụ ihu anyị nebe ọ nọ. E ledara ya anya, ọ dịghịkwa ihe anyị ji ya kpọrọ.Neziokwu, ọ bụ ọrịa anyị ka ya onwe ya buuru; o bukwaara ihe mgbu anyị. Ma anyị gụrụ ya nonye e tiri ihe otiti, onye Chineke tiri ihe, mekpaakwa ahụ.Ma a mara ya ube nihi mmebi iwu anyị; a nọkwa na-echi ya ọnụ nala nihi njehie anyị. A pịara ya ụtarị nke ga-eme ka anyị nwee udo, a gwọrọ anyị nihi ọnyá ya.Anyị niile awagharịwo dị ka atụrụ; onye ọ bụla nime anyị gawara nụzọ nke ya; Jehova emewokwa ka onye ahụ buru njehie anyị niile.Ihe isi ike dakwasịrị ya, o kwekwara ka e mekpaa ya ahụ; ma o mepeghị ọnụ ya. A kpụụrụ ya dị ka atụrụ a gaje igbu egbu; dịkwa ka nne atụrụ nke dara ogbi nihu ndị na-akpacha ya ajị, otú ahụkwa ka ọ na-emepeghị ọnụ ya.A kpụụrụ ya pụọ nihi na e gbochiri ikpe ziri ezi, kpeekwa ya ikpe mkpegbu; ònyekwa ga-echegbu onwe ya banyere ihe niile mere nọgbọ ya? Nihi na e bipụrụ ya nala ndị dị ndụ. E tiri ya ihe nihi mmebi iwu nke ndị m.Mgbe ọ nwụrụ, ili ya ga-adị netiti ndị ajọ omume nakwa netiti ndị ọgaranya, nagbanyeghị na o meghị ihe ike ọ bụla, aghụghọ adịghịkwa ya nọnụ.Ma ọ tọrọ Jehova ụtọ igwepịa ya. O mere ka ọ rịa ọrịa. Ọ bụrụ na ị ga-eme ka mkpụrụ obi ya bụrụ àjà ikpe ọmụma, ọ ga-ahụ ụmụ ya, ọ ga-emekwa ka ụbọchị ya dị ogologo. Ihe na-atọ Jehova ụtọ ga-aga nke ọma naka ya.Nihi nsogbu nke mkpụrụ obi ya, ihe ọ ga-ahụ ga-eju ya afọ. Site nihe onye ezi omume ahụ, bụ ohu m, maara, ọ ga-eme ka ọtụtụ ndị ghọọ ndị ezi omume; ọ ga-eburukwa njehie ha.Nihi nke ahụ, m ga-ekenye ya òkè netiti ọtụtụ ndị, ọ bụkwa ya na ndị dike ga-eke ihe a kwatara nagha, nihi na ọ wụpụụrụ ọnwụ mkpụrụ obi ya, a gụnyekwara ya ná ndị na-emebi iwu; ya onwe ya buuru mmehie ọtụtụ ndị, ọ gbachiteere ndị na-emebi iwu. 